Hvis du bliver involveret i et færdselsuheld med dit køretøj i et af ovennævnte lande, er det vigtigt at du får en kopi af modpartens grønne kort. Det er desuden en god idé at tage et billede af modpartens nummerplade og notere i hvilket selskab modparten har sin bil forsikret. Gem det sammen med modpartens kontakt oplysninger.
Såfremt der har været politi på stedet, er det en god idé at vide, hvilken politikreds i det aktuelle land, som har været ude.
Hvis en lokal betjent i et EU-land vil se det grønne som dokumentation for, at din bil er ansvarsforsikret, kan du kontakte SOS International på tlf. +45 70 10 50 52. De kan hjælpe med at forklare, at grønt kort ikke er nødvendigt som en påkrævet dokumentation.